钦定古今图书集成/历象汇编/庶征典/第095卷 > 《扫晴妇》〈并序〉金·李俊民
## 钦定古今图书集成/历象汇编/庶征典/第095卷 > 《扫晴妇》〈并序〉金·李俊民

世俗为《扫晴妇》者，盖假燮理之手，导阴阳之和，使民间免干溢之患也。感其事而赋之。

卷袖搴裳手持帚，挂向阴空便摇手。前推后却不辞
劳，欲动不动谁掣肘。偶人相对木为土，神女但夸朝
复暮。龙宫不作本分事，中间多少闲云雨。见说周人
忧旱母，宁知东海无冤妇。殷勤更倩封家姨，一时断
送龙回首。